proxectonos/corpus_dominio_legal_administrativo_tmp huggingface dataset:
RESOLUCIÓN do 7 de febreiro de 2011, da Dirección Xeral de Promoción do Emprego, pola que se dá publicidade ás axudas concedidas ao abeiro da Orde do 26 de febreiro de 2009, pola que se establecen as bases reguladoras do Programa de incentivos á contratación por conta allea de persoas desempregadas pertencentes a colectivos en risco de exclusión social, cofinanciado polo Fondo Social Europeo, e se procede á súa convocatoria para o ano 2009 (Diario Oficial de Galicia número 43, do 3 de marzo).
CONSELLERÍA DE TRABALLO E BENESTAR — III. OUTRAS DISPOSICIÓNS — 28/02/2011

En cumprimento do disposto no artigo 15º.1 da Lei 9/2007, do 13 de xuño, de subvencións de Galicia,
RESOLVO:
Ordenar a publicación no Diario Oficial de Galicia das subvencións concedidas con cargo ás aplicacións orzamentarias 48.04.322C.470.2, 48.04.322C.470.3, 48.04.322C.470.4, 48.04.322C.472.1 e 48.04.322C. 481.1, ao abeiro da Orde do 26 de febreiro de 2009 pola que se establecen as bases reguladoras do Programa de incentivos á contratación por conta allea de persoas desempregadas pertencentes a colectivos en risco de exclusión social, cofinanciado polo Fondo Social Europeo, e se procede á súa convocatoria para o ano 2009.
Este programa está cofinanciado polo Fondo Social Europeo, nunha porcentaxe do 80%, a través do Programa operativo do FSE de Galicia 2007-2013, número CCI 2007 ES 051 PO 004, aprobado pola decisión da Comisión Europea do 18 de decembro de 2007.
Convocatoria: Orde do 26 de febreiro de 2009 pola que se establecen as bases reguladoras do Programa de incentivos á contratación por conta allea de persoas desempregadas pertencentes a colectivos en risco de exclusión social, cofinanciado polo Fondo Social Europeo, e se procede á súa convocatoria para o ano 2009 (Diario Oficial de Galicia nº 43, do 3 de marzo).
Santiago de Compostela, 7 de febreiro de 2011.
Andrés Hermida Trastoy
Director xeral de Promoción do Emprego
Ver referencia pdf "04000D007P043.PDF"
RESOLUCIÓN do 6 de maio de 2011, da Secretaría Xeral Técnica da Consellería de Medio Ambiente, Territorio e Infraestruturas, pola que se dá publicidade aos convenios de colaboración subscritos por esta consellería no primeiro cuadrimestre de 2011.
Consellería de Medio Ambiente, Territorio e Infraestruturas — III. Outras disposicións — 25/05/2011

O artigo 11 da Lei 4/2006, do 30 de xuño, de transparencia e de boas prácticas na Administración pública galega (
Diario Oficial de Galicia
núm. 136, do 14 de xuño) impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo único.
Darlle publicidade á relación dos convenios subscritos pola Consellería de Medio Ambiente, Territorio e Infraestruturas no primeiro cuadrimestre do ano 2011, que se incorpora como anexo a esta resolución.
Santiago de Compostela, 6 de maio de 2011.
RESOLUCIÓN do 11 de abril pola que se publica o plan de estudos de graduado ou graduada en Enfermaría.
Universidade da Coruña — III. Outras disposicións — 24/05/2011

Tras obter a verificación do plan de estudos polo Consello de Universidades, logo do informe positivo da Axencia Nacional de Avaliación da Calidade e Acreditación, así como a autorización da Comunidade Autónoma de Galicia, e acordado o carácter oficial do título polo Consello de Ministros do 30 de outubro de 2009 (publicado no BOE do 5 de xaneiro de 2011, por resolución do secretario de Estado de universidades do 13 de novembro de 2009).
Esta reitoría, de conformidade co que dispón o artigo 35.4 da Lei orgánica 6/2001, de universidades, na redacción dada pola Lei orgánica 4/2007,
Publicar o plan de estudos conducente á obtención do título de graduado ou graduada en Enfermaría, que quedará estruturado segundo consta no anexo.
A Coruña, 11 de abril de 2011.
1.1. Estrutura das ensinanzas.
1.1.1. Distribución do plan de estudos en créditos ECTS.
1.1.2. Créditos de formación básica. Distribución en materias.
1.1.3. Plan de estudos resumido por módulos e materias.
Plan de estudos resumido por curso académico
Primeiro curso.
Segundo curso.
Terceiro curso.
Cuarto curso.
A optatividade ofértase no terceiro curso, segundo cuadrimestre. O alumno cursará 6 créditos das tres materias ofertadas.
Optativas ofertadas
RESOLUCIÓN do 30 de marzo de 2011 pola que se publica o plan de estudos de graduado ou graduada en Tecnoloxía da Enxeñaría Civil.
Universidade da Coruña — III. Outras disposicións — 24/05/2011

Tras obter a verificación do plan de estudos polo Consello de Universidades, logo do informe positivo da Axencia Nacional de Avaliación da Calidade e Acreditación, así como a autorización da Comunidade Autónoma de Galicia, e acordado o carácter oficial do título polo Consello de Ministros do 11 de febreiro de 2011 (publicado no BOE do 16 de marzo de 2011 por resolución do secretario de Estado de Universidades do 25 de febreiro de 2011).
Esta reitoría, de conformidade co que dispón o art. 35.4 da Lei orgánica 6/2001, de universidades, na redacción dada pola Lei orgánica 4/2007,
Publicar o plan de estudos conducente á obtención do título de graduado ou graduada en Tecnoloxía da Enxeñaría Civil, que quedará estruturado segundo consta no anexo.
A Coruña, 30 de marzo de 2011.
1. Estrutura das ensinanzas.
1.1.Distribución do plan de estudos en créditos ECTS.
1.2.Créditos de formación básica. Distribución en materias.
1.3 Plan de estudos resumido (por módulo).
1.4. Plan de estudos resumido por curso académico.
Primeiro curso
Segundo curso
Terceiro curso
Cuarto curso
Optativas
RESOLUCIÓN do 30 de marzo de 2011 pola que se publica o plan de estudos de graduado ou graduada en Enxeñaría de Obras Públicas.
Universidade da Coruña — III. Outras disposicións — 24/05/2011

Tras obter a verificación do plan de estudos polo Consello de Universidades, logo do informe positivo da Axencia Nacional de Avaliación da Calidade e Acreditación, así como a autorización da Comunidade Autónoma de Galicia, e acordado o carácter oficial do título polo Consello de Ministros do 11 de febreiro de 2011 (publicado no BOE do 16 de marzo de 2011 por Resolución do secretario de Estado de Universidades do 25 de febreiro de 2011).
Esta reitoría, de conformidade co que dispón o artigo 35.4 da Lei orgánica 6/2001, de universidades, na redacción dada pola Lei orgánica 4/2007,
Publicar o plan de estudos conducente á obtención do título de graduado ou graduada en Enxeñaría de Obras Públicas, que quedará estruturado segundo consta no anexo.
A Coruña, 30 de marzo de 2011.
Estrutura das ensinanzas.
Distribución do plan de estudos en créditos ECTS.
Créditos de formación básica. Distribución en materias.
Plan de estudos resumido (por módulo).
Plan de estudos resumido por curso académico.
Cursos comúns a todas as especialidades.
Primeiro curso.
Segundo curso.
Especialidade en Construcións Civís.
Terceiro curso (especialidade en Construcións Civís).
Cuarto curso (especialidade en Construcións Civís).
Especialidade en Hidroloxía.
Terceiro curso (especialidade en Hidroloxía).
Cuarto curso (especialidade en Hidroloxía).
Especialidade en Transportes e Servizos Urbanos.
Terceiro curso (especialidade en Transportes e Servizos Urbanos).
Cuarto curso (especialidade en Transportes e Servizos Urbanos).
Materias optativas adicionais por grupos e itinerarios.
No plan de estudos ofrécese un total de 90 créditos ECTS en materias optativas adicionais, agrupadas en 20 materias de 4,5 créditos cada unha.
Os alumnos deberán cursar catro materias optativas adicionais (18 créditos ECTS) das cales polo menos dúas serán das ofertadas no seu itinerario. Ofértanse cinco materias por itinerario e cinco nun bloque común. No bloque común ofértase a posibilidade de realizar ata 4,5 créditos por prácticas en empresas.
Os estudantes poderán obter un recoñecemento de 6 créditos de materias optativas mediante a participación en actividades recollidas no artigo 12.8 do Real decreto 1393/2007.
RESOLUCIÓN do 11 de maio de 2011, da Secretaría Xeral de Medios, pola que se amplía o crédito inicial das axudas económicas dirixidas a empresas que realicen publicacións periódicas escritas integramente en galego.
Consellería de Presidencia, Administracións Públicas e Xustiza — III. Outras disposicións — 24/05/2011

A Resolución do 9 de febreiro de 2011 que regula as axudas a empresas que realicen publicacións periódicas escritas integramente en galego, publicada no Diario Oficial de Galicia número 31, do 15 de febreiro de 2011, establece as bases reguladoras e a convocatoria para a concesión destas subvencións.
O artigo 4 da convocatoria desta resolución identifica a contía inicial dos créditos destinados a financiar estas publicacións, sen prexuízo de posteriores modificacións orzamentarias. Así, ao existir dotacións dispoñibles para esta finalidade, cómpre ampliar o importe dos créditos inicialmente asignados coa finalidade de manter esta acción de fomento en niveis adecuados.
Polo exposto, e tendo en conta as áreas de competencia adscritas funcionalmente á Presidencia da Xunta de Galicia, artigo único, punto 3 e disposición transitoria segunda do Decreto 82/2009, do 21 de abril, polo que se establecen os centros directivos dependentes da Presidencia da Xunta de Galicia,
Artigo único.
Primeiro. Ampliar o importe da contía máxima dos créditos destinados a dar cobertura orzamentaria á Resolución do 9 de febreiro de 2011 pola que se establecen axudas económicas, en réxime de concorrencia non competitiva, dirixidas a empresas que realicen publicacións periódicas escritas integramente en galego en cincocentos mil euros (500.000 €), con cargo á aplicación orzamentaria 04.30.151A.470.0, de forma que o importe total será de cincocentos corenta e un mil trescentos corenta e un euros (541.341 €).
Segundo. Esta modificación non afecta o prazo establecido na referida resolución para a presentación de solicitudes.
Santiago de Compostela, 11 de maio de 2011.
RESOLUCIÓN do 13 de maio de 2011, da Secretaría Xeral da Igualdade, pola que se dá publicidade aos convenios de colaboración subscritos no primeiro cuadrimestre de 2011 e ao convenio subscrito entre o Instituto da Muller e o extinto Servizo Galego de Promoción da Igualdade do Home e da Muller (Lei 7/2010, do 15 de outubro), o 7 de setembro de 2010.
Consellería de Presidencia, Administracións Públicas e Xustiza — III. Outras disposicións — 25/05/2011

Para os efectos previstos no artigo 11 da Lei 4/2006, do 30 de xuño, de transparencia e de boas prácticas na Administración pública galega, acórdase darlles publicidade aos convenios de colaboración subscritos pola Secretaría Xeral da Igualdade no primeiro cuadrimestre de 2011, os cales se relacionan no anexo a esta resolución e ao convenio subscrito entre o Instituto da Muller e o extinto Servizo Galego de Promoción da Igualdade do Home e da Muller (Lei 7/2010, do 15 de outubro), o 7 de setembro de 2010.
Santiago de Compostela, 13 de maio de 2011.
DECRETO 91/2011, do 28 de abril, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de mellora de seguridade viaria na PO-550 no contorno de treito de concentración parcelaria. Treito: p.q. 8+710-p.q. 9+850, no concello de Meaño (clave PO/10/237.06).
Consellería de Medio Ambiente, Territorio e Infraestruturas — III. Outras disposicións — 25/05/2011

O 8 de marzo de 2011 a directora xeral de Infraestruturas, por delegación do conselleiro de Medio Ambiente, Territorio e Infraestruturas, resolveu aprobar o proxecto de mellora de seguridade viaria (MSV) na PO-550 no contorno de treito de concentración parcelaria (TCA). Treito: p.k. 8+710 – p.k. 9+850, no concello de Meaño (clave PO/10/237.06).
Este proxecto propón a mellora da seguridade viaria na estrada PO-550, no treito comprendido entre os p.k. 8+710, no comezo da travesía, e 9+850, ao final da travesía de Dena, no concello de Meaño.
A xustificación da urxencia de ocupación dos bens e dereitos precisos para a execución desta actuación vén motivada pola necesaria eliminación dun treito de concentración de accidentes e a súa incidencia na seguridade viaria, evitando riscos innecesarios para os veciños de Dena, que utilizan esta vía para acceder aos servizos públicos así como ás súas vivendas, xa que a mellora consistirá esencialmente na reordenación de interseccións; ademais implantaranse beirarrúas ao final do treito, e definirase a necesaria rehabilitación do firme.
Os traballos que se van realizar serán os seguintes:
Adecuación do largo dos carrís ao contorno da vía.
Ampliación da plataforma da estrada nalgúns puntos localizados, para conseguir a mellora de interseccións.
Creación de beirarrúas nas zonas de travesía á marxe da beiravía.
Construción de carrís centrais para facilitar os xiros á esquerda.
Reforzo do firme e adecuación da sinalización e balizamento á normativa vixente.
A competencia para efectuar a declaración de urxente ocupación tena atribuída a Xunta de Galicia en virtude do artigo 2 do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Medio Ambiente, Territorio e Infraestruturas.
En virtude de todo o exposto e en aplicación do artigo 28.2 do Estatuto de autonomía de Galicia e dos artigos 10 e 52 da Lei de expropiación forzosa, en relación co previsto no artigo 16 da Lei 4/1994, do 14 de setembro, de estradas de Galicia, por proposta do conselleiro de Medio Ambiente, Territorio e Infraestruturas e logo da deliberación do Consello da Xunta de Galicia, na súa reunión do día vinte e oito de abril de dous mil once,
Artigo único.
Declarar a utilidade pública e a urxente ocupación dos bens e dereitos necesarios e que se concretan no expediente administrativo instruído así como en calquera das modificacións que sexa necesario realizar para a súa execución, para os efectos de expropiación do proxecto de MSV na PO-550 no contorno de TCA. Treito: p.k. 8+710 – p.k. 9+850, no concello de Meaño (clave PO/10/237.06).
Santiago de Compostela, vinte e oito de abril de dous mil once.
DECRETO 93/2011, do 12 de maio, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construción para mellora de interseccións nos p.k. 17+600 (O Pibidal) e 22+000 (Casanova) na LU-750, no termo municipal de Baleira (clave LU/10/087.06).
Consellería de Medio Ambiente, Territorio e Infraestruturas — III. Outras disposicións — 25/05/2011

Con data do 17 de xaneiro de 2011 a Dirección Xeral de Infraestruturas resolveu aprobar o proxecto de construción para mellora de interseccións nos p.k. 17+600 (O Pibidal) e 22+000 (Casanova) na LU-750, no termo municipal de Baleira (clave LU/10/087.06).
A xustificación da urxencia de ocupación dos bens e dereitos precisos para a execución desta actuación vén motivada pola necesidade de mellorar a estrada LU-750 pertencente á rede primaria complementaria de estradas da comunidade autónoma, posto que presenta problemas de seguridade viaria. Este é o caso do p.k. 17+600, preto do núcleo rural do Pibidal, onde o cruzamento de interseccións coas estradas que levan a Real e Castiñeiras presenta problemas de visibilidade, igual que no p.k. 22+000 en Casanova coa intersección que vai a Sanguñedo.
Con este proxecto preténdese mellorar substancialmente a seguridade viaria das referenciadas interseccións, levando a cabo as seguintes actuacións:
A competencia para efectuar a declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Medio Ambiente, Territorio e Infraestruturas.
En virtude de todo o exposto e en aplicación do artigo 28.2 do Estatuto de autonomía de Galicia e dos artigos 10 e 52 da Lei de expropiación forzosa, en relación co previsto no artigo 16 da Lei 4/1994, do 14 de setembro, de estradas de Galicia, por proposta do conselleiro de Medio Ambiente, Territorio e Infraestruturas e logo da deliberación do Consello da Xunta de Galicia, na súa reunión do día doce de maio de dous mil once,
Artigo único. Declarar a utilidade pública e a urxente ocupación dos bens e dereitos necesarios e que se concretan no expediente administrativo instruído, así como en calquera das modificacións que sexa necesario realizar para a súa execución, para os efectos de expropiación do proxecto de construción para mellora de interseccións nos p.k. 17+600 (O Pibidal) e 22+000 (Casanova) na LU-750, no termo municipal de Baleira (clave LU/10/087.06).
Santiago de Compostela, doce de maio de maio de dous mil once.
CORRECCIÓN de erros. Resolución do 5 de maio de 2011, da Secretaría Xeral da Igualdade, pola que se regulan as bases para a concesión das axudas á conciliación da vida familiar e laboral como medida de fomento da corresponsabilidade para os traballadores que se acollan á redución da súa xornada de traballo e se procede á súa convocatoria.
Consellería de Presidencia, Administracións Públicas e Xustiza — III. Outras disposicións — 25/05/2011

Advertido erro na dita resolución, publicada no Diario Oficial de Galicia n.º 95, do mércores 18 de maio de 2011, é necesario efectuar a seguinte corrección:
Débese substituír o anexo IV Certificación da empresa, que figura na páxina 9.821, polo seguinte:
CORRECCIÓN de erros. Decreto 42/2011, do 3 de marzo, polo que se establece o procedemento para o depósito das fianzas dos arrendamentos relativos a predios urbanos no ámbito da Comunidade Autónoma de Galicia.
Consellería de Medio Ambiente, Territorio e Infraestruturas — I. Disposicións xerais — 20/05/2011

Advertidos erros no Decreto 42/2011, do 3 de marzo, polo que se establece o procedemento para o depósito das fianzas dos arrendamentos relativos a predios urbanos no ámbito da Comunidade Autónoma de Galicia, publicado no
Diario Oficial de Galicia
n.º 51, do 14 de marzo de 2011, procédese a efectuar as oportunas rectificacións:
Na páxina 4.338, no artigo 4.º, punto 1, letra d) I, onde di: «Dúas mensualidades de renda x n.º de meses de duración.
Doce meses.», debe dicir: «Dúas mensualidades de renda x n.º de meses de duración /Doce meses».
Na páxina 4.338, no artigo 4,º, punto 1, letrao d) II, onde di: «Dúas mensualidades de renda x n.º de días.
365 días.», debe dicir: «Dúas mensualidades de renda x n.º de días / 365 días».
Na páxina 4.338, no artigo 5.º, onde di: «... no prazo dun mes contados desde o cumprimento da dita obriga», debe dicir: «... no prazo dun mes contado desde o cumprimento da dita obriga».
Na páxina 4.341, no artigo 22.º, onde di: «Neste caso deberán acreditar que está de alta...”, debe dicir: «Neste caso deberán acreditar que están de alta...».
Advertidos erros correspondentes aos modelos de solicitude VI436A_G e VI436C_G, que se inclúen como anexos I e III, respectivamente, no decreto indicado, cómpre publicalos de novo coas correccións efectuadas.
ORDE do 6 de maio de 2011 pola que se modifica a do 30 de novembro de 2010 pola que se aproban as bases e se convocan axudas, complementarias ás achegadas pola Unión Europea no marco do Programa comunitario de mobilidade Erasmus e de Suíza, para estudantes universitarios que participan nesta acción no curso 2010-2011, para ampliar o seu orzamento.
Consellería de Educación e Ordenación Universitaria — III. Outras disposicións — 20/05/2011

A Orde do 30 de novembro de 2010 (DOG n.º 236, do 10 de decembro) pola que se aproban as bases e se convocan axudas, complementarias ás achegadas pola Unión Europea no marco do Programa comunitario de mobilidade Erasmus e de Suíza, para estudantes universitarios que participan nesta acción no curso 2010-2011, establece no seu artigo 2 o orzamento total de 500.000 de euros para a concesión destas axudas.
Porén, o mesmo artigo establece que tal cantidade poderá ser incrementada de acordo coas dispoñibilidades económicas da consellería. Existindo esta dispoñibilidade, amplíase a contía en 617.280 euros.
Por todo o exposto,
Artigo único. Modificación da Orde do 30 de novembro de 2010 pola que se aproban as bases e se convocan axudas, complementarias ás achegadas pola Unión Europea no marco do Programa comunitario de mobilidade Erasmus e de Suíza, para estudantes universitarios que participan nesta acción no curso 2010-2011.
O artigo 2 da citada orde queda redactado como segue:
«As accións derivadas desta convocatoria ascenden a un total de 1.117.280 euros sen prexuízo de poder ser incrementadas de acordo coas dispoñibilidades económicas da consellería, financiaranse con fondos propios da Comunidade Autónoma e con cargo á aplicación orzamentaria 09.02.422C.480.0 dos orzamentos xerais da Comunidade Autónoma de Galicia para o ano 2011».
Santiago de Compostela, 6 de maio de 2011.
RESOLUCIÓN do 6 de maio de 2011, da Dirección Xeral de Ordenación e Xestión dos Recursos Mariños, pola que se establece o período de veda para o polbo (Octopus vulgaris) para o ano 2011.
Consellería do Mar — III. Outras disposicións — 20/05/2011

Por medio da Orde do 20 de decembro de 2010, pola que se aproba o Plan Xeral de Explotación Marisqueira para o ano 2011, desenvólvese o plan para a xestión da pesqueira do polbo (
Octopus vulgaris
) e establécense as condicións para o seu desenvolvemento.
O artigo 10.1 b) desta orde dispón que se poderá establecer un período de veda de dous meses no período comprendido entre abril e setembro. Para a súa determinación terase en conta o estado do recurso e a opinión do sector afectado.
Consultado o sector, esta dirección xeral
Declarar o período de veda do polbo (Octopus vulgaris) para o ano 2011, que queda establecido entre as 16.00 horas do 27 de maio ata as 6.00 horas do 4 de xullo.
Polo tanto, neste período queda expresamente prohibida a captura do polbo (Octopus vulgaris), por medio de calquera arte, en augas de competencia da Comunidade Autónoma de Galicia. As embarcacións dedicadas á captura de polbo con nasas deberán retirar estas do seu calado e levalas a porto.
Esta veda será, así mesmo, aplicable á pesca marítima de recreo conforme o artigo 26 da Lei 11/2008, do 3 de decembro, de pesca de Galicia, modificada pola Lei 6/2009, do 11 de decembro, que no seu punto primeiro establece que lle serán aplicables á pesca marítima de recreo as medidas de protección e conservación dos recursos pesqueiros establecidas para a pesca marítima profesional.
Contra esta resolución, que non esgota a vía administrativa, poderase interpoñer recurso de alzada no prazo dun mes, contado desde o día seguinte ao da súa publicación, ante a Consellería do Mar, de conformidade co disposto nos artigos 114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro.
Santiago de Compostela, 6 de maio de 2011.
DECRETO 87/2011, do 20 de abril, polo que se aproba o cambio de titularidade dun resto da AC-550 entre o p.k. 91+190 e o p.k. 91+540 a prol do Concello de Porto do Son.
Consellería de Medio Ambiente, Territorio e Infraestruturas — III. Outras disposicións — 20/05/2011

Segundo o teor do previsto no artigo 5 da Lei 4/1994, do 14 de setembro, de estradas de Galicia, os cambios de titularidade das estradas incluídas nas redes dependentes da Comunidade Autónoma deberán ser aprobados por decreto da Xunta de Galicia, por proposta da consellería competente en materia de estradas e logo do acordo entre as administracións afectadas.
Por outra parte, a citada Lei de estradas dispón no artigo 54 que as estradas provinciais ou os treitos determinados delas en que a circulación adquira características urbanas se entregarán aos respectivos concellos. O expediente promoverase por proposta do concello ou da Administración titular da estrada e será resolto polo Consello da Xunta de Galicia, por proposta da consellería competente en materia de estradas, logo de informe de ambos os organismos.
Ao amparo das mencionadas previsións legais, o Concello de Porto do Son acordou solicitar á Xunta de Galicia o cambio de titularidade dun resto da AC-550 entre o p.k. 91+190 e o p.k. 91+540.
A Dirección Xeral de Infraestruturas, de acordo co informe emitido polos servizos técnicos competentes, formula proposta favorable á transferencia da titularidade.
A Consellería de Medio Ambiente, Territorio e Infraestruturas considera axeitado o cambio de titularidade tendo en conta que a devandita vía non ten interese na planificación autonómica xa que non constitúe un itinerario.
Polo exposto, consonte o previsto na Lei 4/1994, do 14 de setembro, de estradas de Galicia, despois do acordo entre as administracións afectadas, por proposta do conselleiro de Medio Ambiente,Territorio e Infraestruturas, logo de deliberación do Consello da Xunta de Galicia, na súa reunión do día vinte de abril de dous mil once,
Artigo 1.
Apróbase o cambio de titularidade a prol do Concello de Porto de Son dun resto da estrada AC-550 situado entre o p.k. 91+190 e o p.k. 91+540.
Artigo 2.
En aplicación do artigo 4 da Lei 4/1994, do 14 de setembro, de estradas de Galicia, as entidades locais, no marco das súas competencias e de acordo cos correspondentes plans de estradas, aprobarán a relación de estradas da súa titularidade. De acordo co exposto, o Concello de Porto de Son deberá incorporar ao seu Plan de Estradas as vías a que se refire este decreto.
Artigo 3.
A entrega das vías formalizarase, no prazo dos dous meses seguintes á publicación deste decreto no Diario Oficial de Galicia, mediante a sinatura da correspondente acta de entrega.
Artigo 4.
Corresponde ao Concello de Porto de Son, a partir da formalización da entrega, todas as actividades de xestión, mantemento, conservación e explotación da vía, así como o exercicio das funcións de disciplina viaria e calquera outra que lle poida corresponder como nova Administración titular da estrada.
Este decreto producirá efectos desde o día seguinte ao da súa publicación no Diario Oficial de Galicia.
Santiago de Compostela, vinte de abril de dous mil once.
RESOLUCIÓN do 4 de maio de 2011, da Secretaría Xeral da Presidencia, pola que se dá publicidade aos convenios de colaboración subscritos por esta secretaría xeral no primeiro cuadrimestre.
Consellería de Presidencia, Administracións Públicas e Xustiza — III. Outras disposicións — 20/05/2011

O artigo 11.1 da Lei 4/2006, do 30 de xuño, de transparencia e boas prácticas na Administración pública galega (Diario Oficial de Galicia n.º 136, do 14 de xuño), impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo único.
Dar publicidade á relación dos convenios de colaboración subscritos pola Secretaría Xeral da Presidencia no primeiro cuadrimestre do ano 2011, que se incorpora como anexo a esta resolución.
Santiago de Compostela, 4 de maio de 2011
DECRETO 239/2011, do 30 de decembro, polo que se acorda encomendar ao conselleiro de Presidencia, Administracións Públicas e Xustiza que se encargue do despacho de asuntos da Consellería de Facenda.
Presidencia da Xunta de Galicia — II. Autoridades e persoal — 31/12/2011

Con motivo do cesamento da titular da Consellería de Facenda faise necesario prover a súa substitución ata o nomeamento dun/dunha novo/a titular.
Polo tanto, en uso das atribucións que me confire o artigo 26.7.º da Lei 1/1983, do 22 de febreiro, de normas reguladoras da Xunta e da súa Presidencia,
Como consecuencia do cesamento da súa titular, encárgase do despacho dos asuntos da Consellería de Facenda ao conselleiro de Presidencia, Administracións Públicas e Xustiza desde o día de hoxe ata o nomeamento dun/dunha novo/a titular.
Santiago de Compostela, trinta de decembro de dous mil once.
CORRECCIÓN de erros. Decreto 42/2011, do 3 de marzo, polo que se establece o procedemento para o depósito das fianzas dos arrendamentos relativos a predios urbanos no ámbito da Comunidade Autónoma de Galicia.
Consellería de Medio Ambiente, Territorio e Infraestruturas — I. Disposicións xerais — 23/05/2011

Advertida omisión dos modelos de solicitude VI436A e VI436C que se inclúen como anexos I e III, respectivamente, na corrección de erros do decreto indicado, publicada no
Diario Oficial de Galicia
número 97, do 20 de maio de 2011, cómpre proceder á súa publicación.
DECRETO 238/2011, do 30 de decembro, polo que se dispón que cese Marta Fernández Currás como conselleira de Facenda.
Presidencia da Xunta de Galicia — II. Autoridades e persoal — 31/12/2011

De conformidade co artigo 16.3.º do Estatuto de autonomía de Galicia e co artigo 26.1 da Lei 1/1983, do 22 de febreiro, de normas reguladoras da Xunta e da súa Presidencia, na súa redacción dada pola Lei 11/1988, do 20 de outubro,
Que cese, por pasar a desempeñar outro cargo público, na súa condición de conselleira de Facenda, Marta Fernández Currás, agradecéndolle os servizos prestados.
Santiago de Compostela, trinta de decembro de dous mil once.
DECRETO 237/2011, do 30 de decembro, polo que se dispón que cese María del Pilar Farjas Abadía como conselleira de Sanidade.
Presidencia da Xunta de Galicia — II. Autoridades e persoal — 31/12/2011

De conformidade co artigo 16.3.º do Estatuto de autonomía de Galicia e co artigo 26.1 da Lei 1/1983, do 22 de febreiro, de normas reguladoras da Xunta e da súa Presidencia, na súa redacción dada pola Lei 11/1988, do 20 de outubro,
Que cese, por pasar a desempeñar outro cargo público, na súa condición de conselleira de Sanidade, María del Pilar Farjas Abadía, agradecéndolle os servizos prestados.
Santiago de Compostela, trinta de decembro de dous mil once.
DECRETO 84/2011, do 5 de maio, polo que se dispón o cesamento de vogal do Consello de Administración do ente público Portos de Galicia.
Consellería do Mar — II. Autoridades e persoal — 20/05/2011

O Consello de Administración é o órgano superior colexiado do ente público Portos de Galicia, así se dispón no artigo 10 do Regulamento do ente aprobado polo Decreto 227/1995, do 20 de xullo. No citado artigo sinálase a composición do Consello de Administración, así como a forma de nomeamento e cesamento dos seus vogais, sendo todos eles nomeados por proposta do presidente do ente público Portos de Galicia, agás os representantes da Administración autonómica, que serán nomeados por proposta dos respectivos conselleiros.
Entre as causas de cesamento, o devandito artigo 10 do Regulamento do ente público, no seu número 8, establece, entre outras, a perda da condición que habilitou o vogal para ser proposto, ou a proposta de cesamento emanada do presidente, por iniciativa propia ou das institucións, corporacións ou organismos que propuxeron o nomeamento.
Polo tanto, recibida da Consellería de Medio Ambiente, Territorio e Infraestruturas,
proposta de cesamento, por pase a outro destino, do actual representante desa consellería no
Consello de Administración do ente público, e xuntando proposta de novo vogal, por
proposta da conselleira do Mar, e logo de deliberación do Consello da Xunta de Galicia, na súa reunión do día cinco de maio de dous mil once,
Artigo único.
Que cese como vogal titular do Consello de Administración do ente público Portos de Galicia, agradecéndolle os servizos prestados:
En representación da Consellería de Medio Ambiente, Territorio e Infraestruturas: Isabel Vila Barbosa.
Santiago de Compostela, cinco de maio de dous mil once.
DECRETO 85/2011, do 5 de maio, polo que se dispón o nomeamento de vogal do Consello de Administración do ente público Portos de Galicia.
Consellería do Mar — II. Autoridades e persoal — 20/05/2011

O Consello de Administración é o órgano superior colexiado do ente público Portos de Galicia, así se dispón no artigo 10 do Regulamento do ente aprobado polo Decreto 227/1995, do 20 de xullo. No citado artigo sinálase a composición do Consello de Administración, así como a forma de nomeamento e cesamento dos seus vogais, sendo todos eles nomeados por proposta do presidente do ente público Portos de Galicia, agás os representantes da Administración autonómica, que serán nomeados por proposta dos respectivos conselleiros.
O Decreto 227/1995, do 20 de xullo, no artigo 10, determina entre os vogais representantes do Consello de Administración catro (4) en representación da Consellería de Política Territorial, Obras Públicas e Vivenda, actual Consellería de Medio Ambiente, Territorio e Infraestruturas (Decreto 89/2009, do 21 de abril), e no artigo 10.3 do Decreto 227/1995, do 20 de xullo, que estes serán nomeados polo Consello da Xunta de Galicia, por proposta dos respectivos conselleiros.
Polo tanto, recibida da Consellería de Medio Ambiente, Territorio e Infraestruturas
proposta de cesamento, por pase a outro destino, do actual representante desa consellería no
Consello de Administración do ente público, e xuntando proposta de novo vogal, por
proposta da conselleira do Mar, e logo de deliberación do Consello da Xunta de Galicia, na súa reunión do día cinco de maio de dous mil once,
Artigo único.
O nomeamento como vogal do Consello de Administración do ente público Portos de Galicia:
En representación da Consellería de Medio Ambiente, Territorio e Infraestruturas: Ethel Vázquez Mourelle.
Santiago de Compostela, cinco de maio de dous mil once.
RESOLUCIÓN do 9 de maio de 2011 pola que se dá publicidade aos convenios de colaboración subscritos polo Instituto Galego de Estatística no primeiro cuadrimestre de 2011.
Consellería de Facenda — III. Outras disposicións — 23/05/2011

De acordo co previsto no artigo 11 da Lei 4/2006, do 30 de xuño, de transparencia e boas prácticas na Administración pública galega (DOG n.º 136, do 14 de xuño), onde se establece que os organismos autónomos dependentes da Comunidade Autónoma de Galicia deberán publicar cuadrimestralmente no Diario Oficial de Galicia unha relación dos convenios de colaboración asinados no cuadrimestre anterior e, en virtude das facultades que teño concedidas,
Único. Facer pública a relación de convenios subscritos polo Instituto Galego de Estatística nos meses de xaneiro, febreiro, marzo e abril de 2011, que se anexa a esta resolución.
Santiago de Compostela, 9 de maio de 2011.
RESOLUCIÓN do 22 de decembro de 2011 pola que se suprime o Rexistro Auxiliar do Servizo de PAS.
Universidade de Santiago de Compostela — III. Outras disposicións — 30/12/2011

Por Resolución do 14 de setembro de 1988 apróbase o Regulamento dos rexistros da Universidade de Santiago de Compostela (
Diario Oficial de Galicia
número 194, do 6 de outubro de 1988).
O artigo 16 desta resolución relaciona os rexistros auxiliares da universidade figurando entre eles o Rexistro Auxiliar do Servizo de PAS, situado no edificio da Balconada 6, Santiago.
A futura creación da sede electrónica da USC impulsa a implantación de xeito gradual medidas de racionalización e eficacia cara a creación do rexistro electrónico, por iso esta reitoría
A supresión do Rexistro Auxiliar do Servizo de PAS, situado no edificio da Balconada 6, Santiago.
A presente resolución entrará en vigor o día seguinte ao da súa publicación no
Diario Oficial de Galicia
.
Santiago, 22 de decembro de 2011.
CORRECCIÓN de erros. Resolución do 26 de decembro de 2011 pola que se procede á convocatoria pública da axuda, en réxime de concorrencia non competitiva, ás persoas inquilinas das vivendas arrendadas no marco do Programa Aluga, no exercicio 2012.
Instituto Galego da Vivenda e Solo — III. Outras disposicións — 30/12/2011

Advertido erro na dita resolución, publicada no
Diario Oficial de Galicia
número 246, do 27 de decembro, cómpre facer a oportuna corrección:
No anexo I da devandita resolución (páxina 38300), cómpre a súa corrección. Para facilitar a consulta, reprodúcese o devandito anexo I.
ORDE do 28 de decembro de 2011 pola que se incrementa a dotación orzamentaria das axudas incluídas no contrato de explotación sustentable, da Orde do 22 de febreiro de 2010 pola que se regula a aplicación dos pagamentos directos á agricultura e á gandaría e das axudas ao desenvolvemento rural para a utilización sustentable das terras agrícolas no ano 2010.
Consellería do Medio Rural — III. Outras disposicións — 30/12/2011

A Consellería do Medio Rural na Orde do 22 de febreiro de 2010, pola que se regula a aplicación dos pagamentos directos á agricultura e á gandaría e das axudas ao desenvolvemento rural para a utilización sustentable das terras agrícolas no ano 2010 (DOG do 26 de febreiro), estableceu a normas para a solicitude, tramitación e concesión, entre outras, das axudas relativas ao benestar dos animais establecidas no marco do contrato de explotación sustentable (CES).
Na disposición adicional primeira da dita orde prevese a concesión con cargo aos orzamentos de gastos do Fogga e da Consellería do Medio Rural conforme os orzamentos xerais da comunidade autónoma para 2010 na aplicación 13.90.712B.772.1:
No seu parágrafo 3 sinálase que as dotacións iniciais se poderán incrementar, se for procedente, tramitando o expediente de modificación de crédito oportuno.
Coa finalidade de poder aprobar solicitudes das axudas especificadas no título III da orde, relativas ás axudas agroambientais establecidas no marco do CES, financiadas polo Fondo Europeo Agrícola de Desenvolvemento Rural (Feader) e xestionadas polo Fondo Galego de Garantía Agraria, e posto que a dotación orzamentaria actual resulta insuficiente, cómpre mediante esta orde incrementar a dotación orzamentaria consignada.
En consecuencia, e de conformidade co disposto na Lei 9/2007, do 13 de xuño, de subvencións de Galicia,
Artigo único.
1. Increméntase o importe consignado na disposición adicional primeira, parágrafo 1, alínea b), guión segundo, da Orde do 22 de febreiro de 2010 pola que se regula a aplicación dos pagamentos directos á agricultura e á gandaría e das axudas ao desenvolvemento rural para a utilización sustentable das terras agrícolas, que queda redactado como segue:
Aplicación 13.90.712B.772.1: para as axudas previstas nas medidas agroambientais, por importe de trescentos trinta e nove mil douscentos setenta e dous euros con oitenta e nove céntimos (339.272,89) no ano 2011.
Disposición derradeira.
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 28 de decembro de 2011.
RESOLUCIÓN do 22 de novembro de 2011, da Dirección Xeral de Promoción do Emprego, pola que se dá publicidade ás axudas concedidas ao abeiro da Orde do 10 de marzo de 2010 pola que se establecen as bases que regulan, para o exercicio do ano 2010, as axudas e subvencións para o fomento do emprego a través dos programas de cooperación no ámbito de colaboración cos órganos e organismos das administracións públicas distintas da local, universidades e entidades sen ánimo de lucro e se procede á convocatoria para o ano 2010 (Diario Oficial de Galicia número 54, do 22 de marzo de 2010)- Programas de cooperación con administracións distintas da local, universidades e entidades sen ánimo de lucro: subvencións para a contratación de traballadores e traballadoras desempregados/as para a realización de obras ou servizos de interese xeral e social.
Consellería de Traballo e Benestar — III. Outras disposicións — 30/12/2011

O artigo 6.10 da orde reguladora dispón que as resolucións de concesión serán obxecto de publicación segundo o establecido no artigo 13.4 da Lei 4/2006, do 30 de xuño, de transparencia e boas prácticas na Administración pública galega, no Decreto 132/2006, do 27 de xullo, polo que se regulan os rexistros públicos creados nos artigos 44 e 45 da Lei 7/2005, do 29 de decembro, de orzamentos xerais da Comunidade Autónoma de Galicia para o ano 2006, e no artigo 15 da Lei 9/2007, do 13 de xuño, de subvencións de Galicia.
En consecuencia,
Ordenar a publicación no Diario Oficial de Galicia das subvencións concedidas con cargo ás aplicacións orzamentarias 12.04.322A.400.0, 12.04.322A.402.0, 12.04.322A.403.0, 12.04.322A.439.0, 12.04.322A.440.0, 12.04.322A.441.0, 12.04.322A.442.0, 12.04.322A.443.0, 12.04.322A.444.0, 12.04.322A.445.0 e 12.04.322A.481.1, para a contratación de traballadores e traballadoras desempregados/as para a realización de obras ou servizos de interese xeral e social en colaboración coas administracións distintas da local, universidades e entidades sen ánimo de lucro (procedemento TR352A), ao abeiro da Orde do 10 de marzo de 2010, pola que se establecen as bases que regulan, para o exercicio do ano 2010, as axudas e subvencións para o fomento do emprego a través dos programas de cooperación no ámbito de colaboración cos órganos e organismos das administracións públicas distintas da local, universidades e entidades sen ánimo de lucro, e se procede á convocatoria para o ano 2010 (
Diario Oficial de Galicia
número 54, do 22 de marzo de 2010).
Santiago de Compostela, 22 de novembro de 2011.
CORRECCIÓN de erros. Decreto 45/2011, do 10 de marzo, polo que se regula o fomento das agrupacións de propietarios forestais, os requisitos e cualificación das sociedades de fomento forestal e a creación do seu rexistro.
Consellería do Medio Rural — I. Disposicións xerais — 30/05/2011

Advertidos erros no devandito decreto, publicado no
Diario Oficial de Galicia
n.º 58, do mércores 23 de marzo de 2011, cómpre efectuar as seguintes correccións:
Na páxina 4.894 as referencias feitas no artigo 28 aos artigos 6, 3 e 4 entenderanse realizadas aos artigos 7, 4 e 5 respectivamente. Así mesmo, nesta mesma páxina as referencias feitas no artigo 29 aos artigos 6 e 3 entenderanse realizadas aos artigos 7 e 4 respectivamente.
Na páxina 4.895 as referencias feitas no artigo 31 aos artigos 5 e 7.3 entenderanse realizadas aos artigos 6 e 8.3 respectivamente. Así mesmo, nesta mesma páxina as referencias feitas no artigo 32 ao artigo 14.4 e aos capítulos II e III entenderanse realizadas ao artigo 15.4 e ao capítulo II respectivamente.
Na páxina 4.896 as referencias feitas na disposición transitoria única aos artigos 3, 4 e 8.1 entenderanse realizadas aos artigos 4, 5 e 9.1 respectivamente.
RESOLUCIÓN do 11 de maio de 2011 pola que se fai pública a redistribución dos créditos da convocatoria para o ano 2011 do Programa do Igape de bolsas de formación en promoción exterior, cofinanciadas polo Fondo Social Europeo, no marco do Programa operativo FSE Galicia 2007-2013.
Instituto Galego de Promoción Económica — III. Outras disposicións — 31/05/2011

Mediante acordo do Consello de Dirección do Igape do 20 de abril de 2010, aprobáronse as bases reguladoras do Programa do Igape de bolsas de formación en promoción exterior, cofinanciadas polo Fondo Social Europeo, no marco do Programa operativo FSE Galicia 2007−2013.
As ditas bases fixéronse públicas mediante Resolución do 27 de decembro de 2010 (DOG n.º 1, do 3 de xaneiro de 2011) e, segundo o disposto no seu punto terceiro do Resolvo, o director xeral do Igape poderá ampliar os créditos e modificar as partidas orzamentarias, logo de declaración de dispoñibilidade dos créditos nos termos referidos no artigo 30.2 do Decreto 11/2009, mediante resolución publicada para o efecto.
A distribución dos créditos das bolsas fíxose en función da data de incorporación dos bolseiros aos seus destinos, que estaba prevista inicialmente para o último trimestre de 2011. Non obstante, a día de hoxe, verifícase que a súa incorporación será posible no mes de xuño de 2011.
Na súa virtude, e de conformidade coas facultades que teño conferidas,
Primeiro. Publicar a seguinte redistribución dos créditos da convocatoria para o ano 2011 do Programa do Igape de bolsas de formación en promoción exterior, e queda redactado o punto terceiro do Resolvo do seguinte xeito:
«Terceiro. A dotación orzamentaria para estas bolsas ascende ao importe de 593.500 € e aboarase con cargo ás seguintes aplicacións orzamentarias e polos seguintes importes e coa seguinte distribución plurianual:
–01.04-E3/20/03-62 do orzamento do Igape, distribuído en 60.775 euros para o exercicio 2011, e 32.725 euros para o exercicio 2012.
–01.04-E3/20/03-65 do orzamento do Igape, distribuído en 325.000 euros para o exercicio 2011, e 175.000 euros para o exercicio 2012.
O director xeral do Igape poderá ampliar os créditos e modificar as partidas orzamentarias, logo de declaración de dispoñibilidade dos créditos nos termos referidos no artigo 30.2 do Decreto 11/2009, mediante resolución publicada para o efecto».
Segundo. Esta resolución entrará en vigor o día da súa publicación no Diario Oficial de Galicia.
Santiago de Compostela, 11 de maio de 2011.
ORDE do 13 de maio de 2011 pola que se autoriza a inclusión da Escola de Música Municipal Magariños do concello de Brión (A Coruña) no Rexistro de Escolas de Música e Danza da Comunidade Autónoma de Galicia.
Consellería de Educación e Ordenación Universitaria — III. Outras disposicións — 31/05/2011

O Concello de Brión solicita a inscrición da Escola de Música Municipal Magariños no Rexistro de Escolas de Música e Danza da Comunidade Autónoma de Galicia, de conformidade coa Orde do 11 de marzo de 1993, que regula as condicións de creación e funcionamento destas escolas na Comunidade Autónoma de Galicia.
Logo de realizar os trámites que establece a normativa vixente, a Xefatura Territorial da Coruña, achega o expediente cos correspondentes informes.
Cumpridos todos os trámites regulamentarios e tendo en conta o anteriormente exposto, por proposta da Dirección Xeral de Centros e Recursos Humanos,
Primeiro. Autorizar a inclusión no rexistro de escolas de música e danza da Comunidade Autónoma de Galicia da Escola de Música Municipal que se sinala:
Segundo. Esta escola queda sometida ao réxime de escolas de música e danza, segundo o establecido na Orde do 11 de marzo de 1993 e aos servizos de inspección correspondentes.
Terceiro. O centro deberá solicitar a oportuna revisión da inscrición cando teña que modificarse calquera dos datos sinalados nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes contado a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da Xurisdición Contencioso-Administrativa.
Santiago de Compostela, 13 de maio de 2011.
RESOLUCIÓN do 13 de maio de 2011 pola que se modifican os modelos de solicitude e a documentación que os acompaña previstos no anexo II do Decreto 402/2009, do 22 de outubro, polo que se establecen as axudas públicas en materia de vivenda a cargo da Comunidade Autónoma de Galicia e se regula a xestión das previstas no Real decreto 2066/2008, do 12 de decembro, para o período 2009-2012.
Instituto Galego da Vivenda e Solo — I. Disposicións xerais — 27/05/2011

Feitos:
Primeiro. O Decreto 402/2009, do 22 de outubro, publicado no
Diario Oficial de Galicia
n.º 217 do 5 de novembro, polo que se establecen as axudas públicas en materia de vivenda a cargo da Comunidade Autónoma de Galicia e se regula a xestión das previstas no Real decreto 2066/2008, do 12 decembro, para o período 2009-2012, constitúe o marco normativo desta resolución.
Segundo. Este decreto, no seu anexo II, recolle diversos modelos de solicitude previstos para a resolución numerosa dunha serie de procedementos.
Fundamento de dereito único.
Na disposición adicional segunda o citado decreto habilita o Instituto Galego da Vivenda e Solo (IGVS) para que, mediante resolución, acorde modificar os modelos de solicitude e a documentación que os acompaña, cando os cambios na normativa así o exixan ou a mellora na xestión así o aconselle.
En virtude do exposto anteriormente e en uso das facultades que teño atribuídas polo Decreto 317/2009, do 4 de xuño,
Primeiro. Modificar os modelos de solicitude recollidos no anexo II do Decreto 402/2009, do 22 de outubro, polo que se establecen as axudas públicas en materia de vivenda a cargo da Comunidade Autónoma de Galicia e se regula a xestión das previstas no Real decreto 2066/2008, do 12 decembro, para o período 2009-2012, identificados co código de procedemento VI413A, VI416A, VI427A, VI427E, VI428A, VI428B.
Segundo. Engadir un novo modelo de solicitude co código de procedemento VI413B.
Disposición derradeira única.
Esta disposición entrará en vigor o mesmo día da súa publicación no Diario Oficial de Galicia.
Santiago de Compostela, 13 de maio de 2011.